Karol VI. (Francúzsko)

Karol VI. prezývaný Šialený (* 3. december 1368, Paríž, Francúzsko – † 21. október 1422, Paríž) bol od roku 1380 francúzsky kráľ z dynastie Valois. Počas jeho neplnoletosti vládli zaňho strýkovia.

Životopis 
U kráľa v roku 1392 prepukla duševná choroba, ktorá sa prejavovala v nepravidelných intervaloch a preto za neho vládla kráľovská rada vedená jeho bratmi. Oslabenie využilo Anglicko k obnoveniu storočnej vojny, v roku 1415 prehral Karol VI. v bitke pri Azincourte a uzavrel zmluvu s anglickým kráľom Henrichom V.

Karol VI. určil za nástupcu na francúzskom tróne svojho vnuka, anglického kráľa Henricha VI. na základe zmluvy z Troyes. Vlastný syn Karola VI. dauphin Karol bol z nástupníctva vylúčený, s čím sa ale odmietal zmieriť. Časť francúzskej šľachty sa postavila na stranu dauphina Karola a časť podporovala mocenské nároky vtedy len deväťmesačného Henricha VI. 

Anglické vojska boli nakoniec porazené a dauphin Karol bol v roku 1429 oficiálne korunovaný v Remeši ako francúzsky kráľ Karol VII.

Deti 
17. júla 1385 sa oženil s Izabelou Bavorskou (13711435), dcérou vojvodu Štefana III. Bavorského z Ingolstadtu a Taddey Visconti. Mali spolu dvanásť detí:

 Charles (*/† 1386)
 Jeanne (*1388 – † 1390)
 Izabela Valois (*9. november 1389 – † 13. september 1409) ∞
 1/ 1396 anglický kráľ Richard II. (*1367 – †1400) 
2/ 1409 vojvoda Karol I. Orleánsky (* 1394 – †1465)
 Jana Valois (*1391 – † 1433) ∞ 1396 bretónsky vojvoda Ján V. (*1389 – † 1442)
 Charles (*1392 – † 1401), dauphin
 Marie (*1393 – † 1438), opátka v Poissy
 Michaela Valois (*11. január 1395 – † 8. júl 1422) ∞ 1409 burgundský vojvoda Filip III. Dobrý (*1396 – †1467)
 Ľudovít Valois (* 22. január 1397 – † 18. december 1415), druhý dauphin ∞ 1412 Margaréta Burgundská, dcéra vojvodu Jána Nebojácneho Burgundského a Margaréty Bavorskej zo Straubing-Holland
 Ján Valois (*1398 – †1417), tretí dauphin, vojvoda z Touraine ∞ 1415 kontesa Žaneta Henegavská (*1401 – † 1436), dcéra vojvodu Viliama II., grófa z Henegau a Holland, a Margaréty Burgundskej,
 Katarína Valois (*27. október 1401 – † 3. január 1437) ∞ 1420 Henrich V. (*1387 – †1422), anglický kráľ
 Karol VII. (*22. február 1403 – † 22. júl 1461), francúzsky kráľ ∞ 1422 Mária z Anjou (*1404 – †1463), dcéra Ľudovíta II. z Anjou a Jolanty Aragónskej
 Philippe (*/† 1407)

Genealógia

Iné projekty

Zdroj 
 

Králi Francúzska
Valoisovci
Následníci trónu
Osobnosti z Paríža